Foto: Nacional

NOVI broj tjednika Nacional na naslovnici donosi priču o navodnom tajnom sastanku na kojem je Tomislav Karamarko s dugogodišnjim partnerom mađarskog MOL-a dogovorio kupnju riječkog Novog lista.

"Podržat ćemo vaše ulaganje u Adris, ali za nas kupite Novi list", citat je sa sastanka koji Nacional navodi na naslovnici.

Tekst se nastavlja ispod oglasa

Afera Konzultantica

Podsjetimo, upravo je Nacional prvi objavio dokumente koji dokazuju da je Petrović preko svoje tvrtke Peritus savjetovanje gotovo pune dvije godine plaćao je usluge tvrtki Drimia, u vlasništvu Ane Šarić Karamarko, supruge prvog potpredsjednika Vlade Tomislava Karamarka. Petrović je za usluge savjetovanja i medijskih analiza na energetskom tržištu plaćao 2500 eura mjesečno. Ukupno je isplatio najmanje pola milijuna kuna, objavio je tada Nacional.



Zbog afere Konzultantica povjerenstvo za odlučivanje o sukobu interesa odlučilo je pokrenuti postupak u predmetu Karamarka kako bi utvrdilo nalazi li se u sukobu interesa.



Sam Tomislav Karamarko odbio je komentirati aferu, ali je na Facebooku objavio da se izuzeo od sudjelovanja u donošenju bilo kakvih odluka koje se tiču INA-e i MOL-a. Svoj odnos s Josipom Petrovićem opisao je kao prijateljski te kazao da od njega neće okrenuti glavu ako se sretnu na ulici.



"S gospodinom Jozom Petrovićem sam u košarkaškom klubu Zagreb još od 1991., prema tome ja sad da se odričem ljudi zato jer svjedoče negdje – pitanje je i kako će svjedočiti, je li, ja sam čuo da će svjedočiti u korist Republike Hrvatske, koliko sam upoznat… Ali ovo je pitanje deplasirano, ja vaše urednike ne pitam tko su im prijatelji i na koji način se s njima ponašaju", kazao je u razgovoru za RTL.



Podsjetimo i kako je MOST-ov saborski zastupnik Miro Bulj u nekoliko navrata pozvao USKOK da istraži Tomislava Karamarka i javno od njega zatražio da se da se ogradi od gospodina Petrovića zbog njegova svjedočenja u korist MOL-a na arbitraži.



>> Sve o Aferi Konzultantica pročitajte OVDJE.